அதன்பிறகே கார்த்திகேயன் தன்னுடைய செல்போனில் நடந்த சம்பவத்தை வீடியோ எடுத்துள்ளார். அந்தப் பதிவை அழிக்கச்சொல்லி ஏ.டி.ஜி.பி. தரப்பில் மிரட்டல்கள் வந்துள்ளன. அப்போது, அழித்துவிட்டதாகத் தெரிவித்த கார்த்திகேயன், அங்கிருந்து கிளம்பிவந்து நடந்த சம்பவத்தை காவல் நிலையத்தில் சிலரிடம் சொல்லியிருக்கிறார். ஆனால், உயரதிகாரியின் குடும்பத்தினரிடம் கார்த்திகேயன் நடந்துகொண்ட விதம் தவறு என்று சொல்லி அவர் மீது நடவடிக்கை எடுக்க ஏற்பாடு நடந்தது. இதனால்தான் தன்தரப்பு நியாயத்தை எல்லோரும் தெரிந்துகொள்ளவே அந்த வீடியோவை வெளியிட்டிருக்கிறார். தற்போது, வீடியோவை எப்படிச் சமூக வலைதளத்தில் வெளியிடலாம் என்று விசாரணை அதிகாரிகள் அவரைத் துளைத்தெடுக்கின்றனர். இந்த வீடியோ மட்டும் வெளிவரவில்லை என்றால் கார்த்திகேயன் மீது உடனடியாக நடவடிக்கை எடுக்கப்பட்டிருக்கும். வீடியோ வெளியானதால் அவர் மீது தற்போதைக்கு நடவடிக்கை எடுக்கப்படவில்லை.